Jihar Borno: Yan takaran gwamna 5 sun kai sabon gwamnan kotu ▷ Legit.ng
Jihar Borno: Yan takaran gwamna 5 sun kai sabon gwamnan kotu
27 days ago 1513 views by Abdul Rahman Rashid
Mutane biyar da sukayi takaran kujerar gwamnan jihar Borno karkashin jam'iyyar All Progressive Congress (APC) a ranar Alhamis suna kalubalantan nasarar sabon gwamnan jihar, Babagana Umara Zulun, inda suka kai shi kara kotu.
Yan siyasan biyar sun shigar da kara ne kotun daukaka karan garin Jos, jihar Plateau.
Kamfanin dillancin labaran Najeriya NAN ta bada rahoton cewa babbar kotun jihar Borno ta yi watsi da karar da suka shigar da farko saboda sun shigar da karan bayan kwanaki 14 da dokar zaben Najeriya ya tanada.
Amma yan takaran, Mustapha Baba-Shehuri, Kashim Imam, Mohammed Abba-Liman, Mohammed Kumalia and Baba Jatau-Mohammed, sun nuna rashin amincewasu da hukunicn kotun kuma saboda haka, sun daukaka kara.
KU KARANTA: Karya ne, bamu kama Okorocha da uwargidarsa ba - EFCC
Yan takaran ta bakin kauyansu, Obuju Onojah, ya bukaci kotun daukaka karan ta yi watsi da hukuncin babban kotun tarayya, sannan ta yi watsi da zaben sabon gwamnan sannan a umurci jam'iyyar tayi abinda ya kamata bis aga doka.
Daga cikin wadanda aka shigar kara sune jam'iyyar APC, INEC, da Baba Ahmed Jaddah.
A bangaren lauyan Babagana Zulum, Yusuf Ali, ya nuna rashin yardarsa ga wannan kara da aka shigar saboda babu wani gaskiya cikin lamarin tunda sun gaza bin ka'idar kwanaki 14 kafin shigar da karan.
How to make coconut oil Iyabo Ojo Ankara skirt and blouse DSS recruitment Who is Bobrisky
Tsohon Ministan Buhari ya nemi shugaban APC na kasa yayi murabus